Районна избирателна комисия Монтана

РЕШЕНИЕ   
№ 161  
Монтана, 23.05.2019

ОТНОСНО: Разглеждане на жалба с Вх. № 252/22.05.2019г.

Постъпила е жалба с Вх. №252/22.05.2019г.в 12,49 ч. в РИК-Монтана от Антоанета Тодорова Костова, председател на Общински съвет на БСП Чипровци

В жалбата се твърди, че на територията на община Чипровци масово се нарушава Заповед № 178 от 02.05.2019 г. част втора на кмета на община Чипровци. Върху агитационните материали на БСП за България се лепят плакати на ПП „ГЕРБ“ и по такъв начин ги унищожават.

Жалбоподателя прилага и снимков материал, от който не може да се установи къде и как е сниман. Комисията не приема като годно писмено доказателство снимковия материал, тъй като същият може да бъде монтиран, манипулиран и не дава никаква яснота.

По жалбата е извършена проверка в община Чипровци от членове на районната избирателна комисия, като в доклад до РИК – Монтана излагат твърдения, че не е констатирано нарушението описано в жалбата.

При завръщането си от проверката членовете на РИК – Монтана са депозирали в деловодството на РИК – Монтана уведомително писмо изх. № РД 246-/1/ от 23.05.2019 г. от Община Чипровци, ведно с приложен снимков материал от служители на Община Чипровци, от който също не може да се установи къде и как е сниман. Прилагат и доклад от проверката.

При разглеждане на приложените материали се установява, че нарушение, ако се приеме, че е констатирано такова се извършва от всички политически формации, като не може да се установи кой персонално извършва нарушенията.

На основание на което във връзка с чл. 72, ал. 1, т. 20 от ИК, във връзка с Решение 62-ЕП от 04.04.2019 г. на ЦИК и при спазване на законоустановения кворум РИК-Монтана,

**РЕШИ:**

Оставя без уважение жалбата като неоснователна.

Препоръчваме координаторите на съответните партии да кореспондират помежду си.

Прилага контакти на партийните областни централи за координация при извършване на агитационна дейност.

Възлага на община Чипровци да провежда мероприятия с цел недопускане на нарушения на Изборния кодекс като отстранява всички агитационни материали поставени в разрез с разпоредбите на ИК и ЦИК.

      Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

**Председател:**

/ Валери Димитров/

**Секретар:**

/ Галина Младенова /

Обявено на:……………………. 1. 2.

Свалено на:……………………. 1. 2.